CELEX: 62014CN0555
Language: sk
Date: 2014-12-03 00:00:00
Title: Vec C-555/14: Návrh na začatie prejudiciálneho konania, ktorý podal Juzgado Contencioso-Administrativo n ° 6 de Murcia (Španielsko) 3. decembra 2014 – IOS Finance EFC S.A./Servicio Murciano de Salud

16.2.2015   
            
            
               SK
            
            
               Úradný vestník Európskej únie
            
            
               C 56/10
            
         Návrh na začatie prejudiciálneho konania, ktorý podal Juzgado Contencioso-Administrativo no 6 de Murcia (Španielsko) 3. decembra 2014 – IOS Finance EFC S.A./Servicio Murciano de Salud
   (Vec C-555/14)
   (2015/C 056/12)
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Juzgado Contencioso-Administrativo no 6 de Murcia
   
      Účastníci konania pred vnútroštátnym súdom
   
   
      Žalobkyňa: IOS Finance EFC S.A.
   
      Žalovaný: Servicio Murciano de Salud
   
      Prejudiciálne otázky
   
   Má sa s prihliadnutím na článok 4 ods. 1, článok 6 a článok 7 ods. 2 a 3 smernice Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách (1):
   
               1.
            
            
               článok 7 ods. 2 tejto smernice vykladať v tom zmysle, že členský štát nemôže podmieniť vymoženie istiny dlhu vzdaním sa úrokov z omeškania?
            
         
               2.
            
            
               článok 7 ods. 3 tejto smernice vykladať v tom zmysle, že členský štát nemôže podmieniť vymoženie istiny dlhu vzdaním sa nákladov na vymáhanie?
            
         
               3.
            
            
               V prípade kladnej odpovede na tieto dve otázky, môže sa dlžník v prípade, ak je verejným obstarávateľom, dovolávať autonómie vôle zmluvných strán, aby sa vyhol svojej povinnosti zaplatiť úroky z omeškania a náklady na vymáhanie?
            
         
      (1)  Ú. v. EÚ L 48, s. 1.